DECRETO222 /2005, do 22 de xullo, polo que se acordan as cesións en propiedade, a título gratuíto, dos predios 1283, 1447, 1448 e 2109, da zona de concentración parcelaria de Vilar de Santos-Sandiás (Vilar de Santos).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 08/08/2005

O artigo 31.3º da Lei 12/2001, do 10 de setembro de modificación da de concentración parcelaria para Galicia, sinala que a consellería competente en materia de agricultura está autorizada a exercer as funcións dominicais sobre o fondo de terras segundo o establecido na lexislación patrimonial, sen prexuício do informe previo da Consellería de Economía e Facenda para os actos de disposición sobre bens inmobles.
O Concello de Vilar de Santos solicitou a cesión en propiedade duns inmobles situado no seu termo municipal, os predios sobrantes nº 1283, 1447, 1448 e 2109 das zonas de concentración parcelaria de Vilar de Santos (Vilar de Santos) que pertence á Comunidade Autónoma de Galicia en virtude do disposto no artigo 31 da Lei 10/1985, de concentración parcelaria para Galicia.
Por orde da Consellería de Política Agroalimenteria e Desenvolvemento Rural do 21 de marzo de 2005 (DOG nº 82, do 29 de abril) declarouse a alleabilidade dos anteditos inmobles.
A Secretaría Xeral da Consellería de Política Agroalimentaria e Desenvolvemento Rural tramitou o expediente de cesión de acordo co previsto nos artigos 83 e seguintes do regulamento que desenvolve a Lei 3/1985, do 12 de abril, do patrimonio da Comunidade Autónoma de Galicia.
Por todo o exposto, de conformidade coa proposta do conselleiro de Política Agroalimentaria e Desenvolvemento Rural e logo de deliberación do Consello da Xunta de Galicia, na súa reunión do día vinte e dous de xullo de dous mil cinco,
DISPOÑO:
Artigo 1º
Acórdanse a cesión en propiedade, a título gratuíto, a favor do concello de Vilar de Santos dos seguintes bens inmobles:
1. Predio nº 1283 da zona de concentración parcelaria de Vilar de Santos-Sandiás, municipio de Vilar de Santos, sequeiro no sitio dos Sangoñedos, que ten unha superficie de 10.300 m, que estrema: norte, Cristalina Fernández Nogueiras (1284) e camiño; sur, Bernardo García Fernández e outros (1287); leste, Josefa Morales Gómez e outros (1281) e outros propietarios (1282 e 1287); oeste, Cristalina Fernández Nogueiras (1284) e outros propietarios (1286 e 1287). Inscrito no Rexistro da Propiedade de Xinzo de Limia no tomo 704, libro 27, folio 113, predio nº 4471.
2. Predio nº 1447 da zona de concentración parcelaria de Vilar de Santos-Sandiás, municipio de Vilar de Santos, sequeiro no sitio de Carreira, que ten unha superficie de 1.900 m, que estrema: norte, Concepción Morales Dacal (1446); sur, estrada de Vilar de Santos a Xinzo de Limia; leste, Comunidade Autónoma de Galicia (1448) e tanque; oeste, camiño. Inscrito no Rexistro da Propiedade de Xinzo de Limia no tomo 704, libro 27, folio 114, predio nº 4472.
3. Predio nº 1448 da zona de concentración parcelaria de Vilar de Santos-Sandiás, municipio de Vilar de Santos, sequeiro no sitio de Carreira, que ten unha superficie de 1.160 m, que extrema: norte, Concepción Morales Dacal (1446); sur, estrada de Vilar de Santos a Xinzo de Limia; leste, Ricardo Blanco Franco (1445) e tanque; oeste, Comunidade Autónoma de Galicia (1447). Inscrito no Rexistro da Propiedade de Xinzo de Limia no tomo 704, libro 27, folio 200, predio nº 4558.
4. Predio nº 2109 da zona de concentración parcelaria de Vilar de Santos-Sandiás, municipio de Vilar de Santos, sequeiro no sitio das Toxeiras, que ten unha superficie de 3.450 m, que extrema: norte, José Domínguez Conde e outros (2108); sur, Josefa Carnero Gómez (2112); leste, camiño; oeste, Manuel Blanco Dacal (2110). Inscrito no Rexistro da Propiedade de Xinzo de Limia no tomo 704, libro 27, folio 115, predio nº 4473.
Artigo 2º
A cesión en propiedade relacionada no artigo anterior queda sometida ás seguintes cláusulas:
a) Os fins das cesións serán a dedicación dos predios nº 1283, 1447, 1448 e 2109 a fins de utilidade pública e interese sociocultural.
b) Se os bens cedidos non se aplicaran ao fin sinalado dentro do prazo dun ano, contado dende o outorgamento das respectivas escrituras públicas, ou deixasen de estalo con posterioridade, se descoidasen ou utilizasen con grave quebranto, ou se incumprisen as condicións do acordo, consideraranse resoltas as cesións e os bens reverterán á Comunidade Autónoma de Galicia, de conformidade co disposto no artigo 87 do regulamento da Lei 3/1985, do 12 de abril, do patrimonio da Comunidade Autónoma de Galicia.
c) As cesións formalizaranse mediante escrituras públicas, debendo constar nelas os acordos de cesión e as aceptacións do cesionario, sendo os custos de outorgamento de conta do cesionario, así como os impostos derivados da transmisión, incluído se o houbese o de incremento de valor de terreos.
Disposición derradeira
A Consellería de Política Agroalimentaria e Desenvolvemento Rural, a través da Secretaría Xeral, realizará os trámites necesarios para a efectividade de canto se dispón deste decreto.
Santiago de Compostela, vinte e dous de xullo de dous mil cinco.
Manuel Fraga Iribarne
Presidente
José Antonio Santiso Miramontes
Conselleiro de Política Agroalimentaria
e Desenvolvementeo Rural